|  |  |  |
| --- | --- | --- |
|  | **KIÍRÁS** **a Vizsla Kupa 1. forduló,** 2016. március 15. kedd  |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Nagykovácsi

**Rendező**: Vizsla SE

**Elnök, pályakitűző:** Hegedűs Zoltán

Várunk minden **kezdő, haladó és rutinos** tájfutót, sőt azokat is akik érdeklődnek. Mindenkit az igényei szerinti pályákkal.

A verseny célja:

1. Versenyzési, felkészülési, edzési lehetőséget adni a fiatal és idősebb tájfutóknak, különböző fizikai és technikai nehézségű pályákkal, igény és felkészültségi szint szerint. Egyre nehezedő feladatok adnak alkalmat a fejlődésre, akár több pálya egymás után teljesítésével.
2. A tájékozódás, térképismeret, tájfutás népszerűsítése, minél több emberrel megismertetni sportágunkat, minél több embert bevonni közösségünkbe.
3. Testmozgást, egészséget, élményt, kikapcsolódást nyújtani mindenkinek.

**Kategóriák:**

**F/N:** 21B, 18B, 16B, 14), 15-18), 12C, 35B, 45B, 55B, 65B,

Nyílt kezdő rövid (RK), Nyílt kezdő hosszú (HK), közepes technikás (KT).

A Vizsla Kupák megszokott 6, és a KT pályák közül választottuk ki a rangsoroló kategóriákat a Vizsla pontszámítás érdekében. Egyúttal az idéntől nálunk is rendezhető színkódos rendszenek is megfelelünk a pályák választékával.

**Nevezés:** a vizslase@gmail.com e-mail címen, illetve a helyszínen.

**Nevezési díj**: 800 Ft, akik nevezése március 11. szombat 20:00 óráig beérkezik, azoknak 700 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, edzési és fejlődési lehetőséget, valamint további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól.

**"0" idő: 10:00**

**Térkép: Cseresznyés tető M= 1:10 000,** alapszintköz 5 m, Változó futhatóságú, finom sziklarajzú, technikás terep várja a résztvevőket. A 2014. decemberi jégkár alkalmával letört ágak eltakarítása hétről-hétre látványosan folyik a területen.

**Rajt** és **Cél** a VK 50 m-es körzetében

**Időmérés:** Az edzőversenyen a SPORT*ident* rendszert használjuk, dugóka (chip) a helyszínenbérelhető fejenként 200 Ft-ért.

Öltözés a helyszínen, sátorban lehetséges.

A befutóknak innivalót és zsíros kenyeret kínálunk.

*A versenyen mindenki saját felelősségére vesz részt.*

Ez a 2016. évi 7 részes Vizsla Kupa sorozat első futama, az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

A legfrissebb információkat megtaláljátok itt: [https://www.facebook.com/VizslaSE](https://www.facebook.com/#!/VizslaSE)

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*